Putin Shavkat Mirziyoevni tug`ilgan kuni bilan tabrikladi

Rossiya Federasiyasi prezidenti Vladimir Putin telefon orqali Shavkat Mirziyoevni tug`ilgan kuni munosabati bilan tabrikladi va samimiy tilaklarini bildirdi.
Muloqot chog`ida O`zbekiston Respublikasi Prezidenti ham Rossiyada o`tgan futbol bo`yicha Jahon chempionati musoboqasi a`lo darajada o`tkazilganini e`tirof etdi.
Shuningdek, ikki mamlakat rahbarlari 2018 yilning kuz faslida O`zbekistonda bo`lib o`tadigan uchrashuv oldi fikrlari bilan o`rtoqlashishdi hamda muhim masalalarni muhokama qilishdi.
Kreml matbuot xizmati xabariga ko`ra, O`zbekiston Respublikasi Prezidenti Shavkat Mirziyoev va Rossiya Prezidenti Vladimir Putin, bundan tashqari muhim mavzular borasida ham suhbatlashishgan.